एशियाई सिनेमा के फिल्म उद्योग में फिल्म कलाकारों की उत्कृष्टता को पहचानने के लिए एशियाई फिल्म पुरस्कार अकादमी द्वारा प्रतिवर्ष एशियाई फिल्म पुरस्कार प्रदान किए जाते हैं।

इतिहास
------

29 जनवरी, 2007 को, हांगकांग इंटरनेशनल फिल्म फेस्टिवल सोसाइटी के अध्यक्ष विल्फ्रेड वोंग ने एशियन फिल्म अवार्ड्स (AFA) के शुभारंभ की घोषणा की। पहला एशियाई फिल्म पुरस्कार 20 मार्च, 2007 को हांगकांग सम्मेलन और प्रदर्शनी केंद्र में 31 वें हांगकांग अंतर्राष्ट्रीय फिल्म महोत्सव (एचकेआईएफएफ) के उद्घाटन की रात को हुआ। इसमें वर्ष 2006 में एशियाई सिनेमा की सर्वश्रेष्ठ फिल्म उपलब्धियों को सम्मानित किया। इसमें दुनिया भर से लगभग 4000 मेहमानों ने भाग लिया।

एफए (AFA) प्रेजेंटेशन समारोह एंटरटेनमेंट एक्सपो हांगकांग ओपनिंग गाला में प्रायोजित होता है। दुनिया भर के प्रख्यात फिल्म निर्माताओं और सुपरस्टारों को प्रत्येक श्रेणी के विजेताओं को पुरस्कार प्रदान करने के लिए आमंत्रित किया जाता है, जिससे यह समारोह एक शानदार समारोह के साथ-साथ एक प्रभावशाली सांस्कृतिक कार्यक्रम बन जाता है।

अपने पूरे इतिहास में और 2007 में इसके उद्घाटन के बाद से, चीनी भाषा की फिल्मों और चीन, ताइवान और हांगकांग के कलाकारों ने पुरस्कारों पर अपना वर्चस्व कायम किया है।

ट्रॉफी
------

13 फरवरी, 2007 को, हांगकांग व्यापार विकास परिषद ने पार्क चान-वूक के आई एम ए साइबोर्ग के उत्सव की मेजबानी की| उसी कार्यक्रम में पुरस्कार विजेता प्रोडक्शन डिजाइनर विलियम चांग द्वारा डिजाइन की गई एफए ट्रॉफी का भी अनावरण किया गया। विलियम चांग के अनुसार, कलाकृति के पीछे उनकी प्रेरणा स्थापत्य चित्रों के संयोजन और प्राचीन मूर्तियों के अपने संग्रह के प्रति उनकी प्रशंसा थी। 36 सेमी (14 इंच) की ट्रॉफी सभी पुरस्कार विजेताओं की उपलब्धि का प्रतीक है।

वर्तमान ट्रॉफी समग्र रूप से स्वर्ण है, लेकिन पहले इसमें काफी बदलाव किया गया है। पहली ट्राफियां जो 2007 में दी गई थीं, वे काले रंग की थी जिनका तल सफ़ेद था। दूसरे एफए में, वर्तमान सोने के रंग का इस्तेमाल पूरे रूप से किया गया था, लेकिन 2009 में इसके तीसरे एफए के लिए सोने के तल की जगह, इसका एक काला तल है। फिर 2010 में पूरी गोल्ड ट्रॉफी वापस आ गई थी और अब इसका इस्तेमाल हो रहा है।

सन्दर्भ
-------

1. ↑  "33 FILMS COMPETE FOR 1st ASIAN FILM AWARDS". Asian Film Awards. January 29, 2007. मूल से 2012-03-28 को पुरालेखित. अभिगमन तिथि March 26, 2012.
2. ↑  "'THE HOST' TAKES TOP HONORS AT ASIAN FILM AWARDS" (PDF). Asian Film Awards. March 20, 2007. मूल (PDF) से 2016-03-04 को पुरालेखित. अभिगमन तिथि March 26, 2012.
3. ↑  "Introduction- Asian Film Awards". Asian Film Awards. March 26, 2012. मूल से 2012-03-21 को पुरालेखित. अभिगमन तिथि March 26, 2012.
4. ↑  "Nominees & Winners". Asian Film Awards. मूल से August 9, 2014 को पुरालेखित. अभिगमन तिथि March 24, 2017.
5. ↑  "ASIAN FILM AWARDS DOMINATED BY CHINESE". Macau Daily Times. अभिगमन तिथि March 24, 2017.
6. ↑  "'Blind Massage' The Big Winner as China Dominates Asian Film Awards". The Wall Street Journal. अभिगमन तिथि March 24, 2017.
7. ↑  "'Madame Bovary' Takes Top Prize at Asian Film Awards". Variety. March 21, 2017. अभिगमन तिथि March 24, 2017.
8. ↑  "BERLINALE CONTENDER "I'M A CYBORG, BUT THAT'S OK" TO OPEN 2007 HONG KONG INTERNATIONAL FILM FESTIVAL". Asian Film Awards. February 13, 2007. मूल से 2012-03-28 को पुरालेखित. अभिगमन तिथि March 26, 2012.
9. ↑  "Trophy- Asian Film Awards". Asian Film Awards. March 26, 2012. मूल से 2012-03-27 को पुरालेखित. अभिगमन तिथि March 26, 2012.

बाहरी कड़ियाँ
-------------

* आधिकारिक जालस्थल
* Asian Film Awards at IMDb